Vincent Hognon

Vincent Hognon (s. 16. elokuuta 1974) on ranskalainen jalkapallovalmentaja ja entinen puolustaja. Joulukuusta 2021 lähtien hän on toiminut Grenoble Footin päävalmentajana.

Ura

Hognon pelasi urallaan topparina. Hän edusti valtaosan urastaan kahta ranskalaisseuraa, AS Nancya ja AS Saint-Étienneä. Kasvattajaseuransa Nancyn edustusjoukkueessa Hognon debytoi kaudella 1993/94. Hän vakiinnutti pelipaikkansa kaudella 1995/96 päävalmentaja László Bölönin alaisuudessa. Hognon edusti Nancya kaikkiaan yhdeksän kautta niin liigassa kuin Ligue 2:ssakin. Kauden 2001/02 jälkeen Hognon siirtyi AS Saint-Étienneen. Hognon nousi uuden seuransa kanssa liigaan kaudeksi 2004/05. Saint-Étiennestä hän siirtyi uransa kahdeksi viimeiseksi kaudeksi OGC Niceen. Ammattilaisuransa hän lopetti kauden 2008/09 päätteeksi.Vincent Hognon Footballdatabase.eu. Viitattu 25.6.2019. Vincent Hognon Transfermarkt. Viitattu 25.6.2019. 

Pelaajauransa jälkeen Hognon palasi kasvattajaseuraansa AS Nancyyn, jossa toimi juniorivalmentajana vuosina 2010–2013. Tammikuussa 2013 hän nousi Patrick Gabrielin apuvalmentajaksi Nancyn edustusjoukkueen valmennustiimiin.Vincent Hognon Transfermarkt. Viitattu 25.6.2019.  Elokuussa 2017 Hognon nousi päävalmentajaksi, kun Pablo Correa jätti tehtävänsä.Nancy: Vincent Hognon nouvel entraineur LePoint.fr. Viitattu 25.6.2019.  Hognonin alaisuudessa Nancyn tulokset jäivät heikoiksi ja joukkue vajosi Ligue 2:n putoamiskamppailuun. Seura erotti lopulta Hognonin tammikuussa 2018.ASNL : l'entraîneur Vincent Hognon débarqué France Bleu. Viitattu 25.6.2019. 

Elokuussa 2018 Hognonin valmennusura jatkui FC Metzissa, kun hänet palkattiin Frédéric Antonettin apuvalmentajaksi. Hognon oli pelaajaurallaan pelannut Antonettin alaisuudessa Saint-Étiennessä ja Nicessä.FC Metz : Vincent Hognon nommé entraîneur adjoint Republicain Lorrain. Viitattu 25.6.2019.  Kausi 2018/19 päättyi Metzin osalta Ligue 2:n mestaruuteen ja nousuun pääsarjaan. Antonettin siirryttyä kauden jälkeen sivuun päävalmentajan paikalta, nousi Hognon Metzin päävalmentajaksi kesällä 2019.Metz : Frédéric Antonetti sera manager général, Vincent Hognon entraîneur L'Equipe. Viitattu 25.6.2019.  Koronaviruksen maaliskuussa päättämällä kaudella 2019/20 Hognon luotsasi Metzin sijalle 15 ja joukkue säilytti paikkansa liigassa. Lokakuussa 2020 Hognon sai potkut seurasta heikkojen peliesitysten vuoksi.Metz : Frédéric Antonetti redevient l'entraîneur principal (officiel)

Heinäkuussa 2021 Hognonista tuli luxemburgilaisen FC Swiftin päävalmentaja.Vincent Hognon file au Luxembourg Pesti päättyi kuitenkin potkuihin jo syyskuussa.Vincent Hognon déjà remercié par Hesperange

Joulukuussa 2021 Hognonista tuli Grenoble Footin päävalmentaja.Vincent Hognon arrive au GF38 !

Saavutukset
Pelaajana
 Ligue 2: 1998, 2004

Lähteet

Luokka:Ranskalaiset jalkapalloilijat
Luokka:Ranskalaiset jalkapallovalmentajat
Luokka:Vuonna 1974 syntyneet
Luokka:Elävät henkilöt